proxectonos/corpus_dominio_legal_administrativo_tmp huggingface dataset:
11/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57713. Óscar Carro Ces. Obras de construcción dun muro de formigón na zona de policía do rego San Lufo

O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57713 Marcelo Ioan Razvan Soleguia Imam solicita a execución de obras que se desenvolverán na parcela catastral 15033H501005440000BQ (polígono 541, parcela 544) no lindeiro coa parcela 002500900NH23C0001HL, e consistirán na construción dun muro de formigón na zona de policía do rego San Lufo, a unha distancia mínima de 90 m. l. do bordo do rego. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 2 de xaneiro de 2018 O xefe do servizo territorial Ángel Gómez Rey
10/01/2018 | Administración LocalMunicipal
A Capela
Licitación da subministración denominada “Mellora da iluminación pública nos Enxertados, Os Calzados e outros” (POS+ 2017 Adicional 1/2017, 1.ª fase)

ANUNCIO LICITACIÓN E CONTRATACIÓN DO SUBMINISTRO “MELLORA ILUMINACIÓN ENXERTADOS OS CALZADOS E OUTROS”. POS + 2017 ADICIONAL 1/2017, 1.ª FASE 1. Entidade adxudicadora. a) Organismo: Concello da Capela. b) Dependencia que tramita o expediente: Secretaría.2. Obxecto do contrato. Descrición do obxecto: “MELLORA ILUMINACIÓN ENXERTADOS OS CALZADOS E OUTROS”. POS + 2017 ADICIONAL 1/2017, 1.ª FASE. Tipo de contrato: subministro. Prazo de execución: 2 meses.3. Tramitación, procedemento e forma de adxudicación. a) Tramitación: ordinaria. b) Procedemento: aberto, cun único criterio de adxudicación: factor prezo.4. Tipo de licitación. – Importe total co 21% do IVE engadido: 30.000 €. – Importe sen IVE: 24.793,39 €. – Importe correspondente ao 21% do IVE: 5.206,61 €. 5. Financiación e partida orzamentaria. Financiación: este contrato está incluído no Plan único de Concellos POS + 2017 Adicional 1/2017, 1.ª fase. Aplicación orzamentaria: 2017.165.61900 (incorporación de remanentes). 6. Garantía definitiva: 5% do importe de adxudicación, excluído o IVE.7. Clasificación: non se esixe.8. Outros requisitos esixidos ó licitador: ver cláusulas 11 e 13 do PCAP.9. Criterios de valoración. Os establecidos na cláusula 14 do PCAP.10. Obtención da documentación e información. Entidade: Concello da Capela Dependencia: Secretaría – intervención Enderezo: As Neves, 46 A (15613) A Capela. Telefóno ou fax: 981459006 / 981459371 Enderezo electrónico: correo@acapela. es Perfil do contratante: www.concellodacapela.es 11. Presentación das ofertas. Data límite de presentación de ofertas: quince (15 días naturais, contados dende o día seguinte ó da publicación do anuncio de licitación no BOP). Se o último día para a presentación de ofertas coincidise en domingo ou festivo trasladaráse ó seguinte día hábil. Documentación que hai que presentar: a sinalada na cláusula 12 do prego de cláusulas administrativas. (Para o sobre A: documentación simplificada). Lugar de presentación: Rexistro Xeral do Concello da Capela en horas de 8 a 14 horas (de luns a venres) Entidade: Concello da Capela Enderezo: As Neves, 46 A, 15613 - A CAPELA Fax do Rexistro Xeral: 981 459371 12. Apertura das ofertas: celebrarase no lugar, data e hora que se sinale no perfil do contratante. A CAPELA, 5 de xaneiro de 2018. O alcalde Manuel Meizoso López
10/01/2018 | Administración LocalMunicipal
Cambre
Aprobación do padrón da taxa de venda ambulante na Feira de Cambre do ano 2017

Por resolución do alcalde n.º 2415/2107, de data 29 de decembro de 2017, acordouse: Aprobar, en aplicación da Ordenanza fiscal número 23, reguladora da taxa pola utilización privativa ou aproveitamento especial do dominio público con motivo da venda ambulante, o padrón das taxas pola ocupación da vía pública con postos de venda ambulante, polas autorizacións concedidas no recinto feiral Campo da Feira de Cambre, correspondente ao período impositivo do ano 2017, dende o 1 de xaneiro ao 31 de decembro, no que constan 96 recibos por importe de DOCE MIL NOVECENTOS SESENTA E NOVE EUROS E OITENTA CÉNTIMOS (12.969,80 €), que comeza polo posto número 1: Jamones y Embutidos El Ote S. L., e remata polo posto número 100: Garaboa Fraga Gail Narjisse Climaco Bozano. Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións da taxa de venda ambulante da Feira de Cambre incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 4 de xaneiro de 2018. O alcalde Óscar A. García Patiño
10/01/2018 | Administración LocalMunicipal
Cambre
Delegación de funcións dende o día 15 ao 19 de xaneiro de 2018, ambos os dous incluídos, no primeiro tenente de alcalde don Juan Evaristo Rodríguez Vázquez

Esta Alcaldía, con data do día 5 de xaneiro de 2018, ditou a Resolución número 34/2018 que se transcribe a continuación: “Por motivos persoais non poido exercer as miñas funcións de alcalde dende o día 15 ao 19 de xaneiro do ano que andamos, ambos os dous inclusive, segundo o escrito rexistrado de entrada o día 4 de xaneiro de 2018 co número 0/65, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta Alcaldía no primeiro tenente de alcalde, don Juan Evaristo Rodríguez Vázquez, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 5 de xaneiro de 2018. O alcalde Óscar A. García Patiño
10/01/2018 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación das bases para a prestación dos servizos tributarios aos concellos da provincia

ANUNCIO Na sesión plenaria celebrada o día 22 de decembro de 2017, a Corporación provincial acordou aprobar inicialmente a modificación das bases para a prestación dos servizos tributarios aos concellos da provincia. O dito expediente queda de manifesto na Secretaría Xeral desta Deputación polo prazo de trinta (30) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o acordo ata entón provisional quedará elevado automaticamente a definitivo. Posteriormente procederase a publicación integra das bases no Boletín Oficial da Provincia e no Diario Oficial de Galicia. A Coruña, 08 de xaneiro de 2018. O Presidente, O Secretario, Valentín González Formoso José Luis Almau Supervía
10/01/2018 | Administración LocalMunicipal
A Capela
Licitación da obra denominada “Pavimentación e iluminación de beirarrúas nas Neves” (POS+ 2017 Adicional 2/2017, 1.ª fase)

ANUNCIO LICITACIÓN E CONTRATACIÓN DA OBRA “PAVIMENTACIÓN E ILUMINACIÓN DE BEIRARRÚAS NAS NEVES”. POS + 2017 ADICIONAL 1/2017, 1.ª FASE 1. Entidade adxudicadora. a) Organismo: Concello da Capela. b) Dependencia que tramita o expediente: Secretaría.2. Obxecto do contrato. Descrición do obxecto: “PAVIMENTACIÓN E ILUMINACIÓN DE BEIRARRÚAS NAS NEVES”. POS + 2017 ADICIONAL 1/2017, 1.ª FASE. Tipo de contrato: obras. Prazo de execución: 5 semanas.3. Tramitación, procedemento e forma de adxudicación. a) Tramitación: ordinaria. b) Procedemento: aberto, cun único criterio de adxudicación: factor prezo.4. Tipo de licitación. – Importe total co 21% do IVE engadido: 56.000 €. – Importe sen IVE: 46.280,99 €. – Importe correspondente ao 21% do IVE: 9.719,01 €. 5. Financiación e partida orzamentaria. Financiación: este contrato está incluído no Plan único de Concellos POS +2017 da Deputación Provincial da Coruña. Adicional 1/2017 1ª Fase. Aplicación orzamentaria: 2017.1531.61900 (Incorporación de remanentes). 6. Garantía definitiva: 5% do importe de adxudicación, excluído o IVE.7. Clasificación: non se esixe.8. Outros requisitos esixidos ó licitador: ver cláusula 12 do prego-tipo de cláusulas administrativas.9. Criterios de valoración. De acordo co establecido na cláusula 9 do prego-tipo de cláusulas administrativas, o contrato adxudicarase á empresa que presente a oferta económica máis vantaxosa consistente no prezo máis baixo, sen prexuízo do establecido no prego en relación coas ofertas con valores anormais ou desproporcionados.10. Obtención da documentación e información. Entidade: Concello da Capela Dependencia: Secretaría-Intervención Enderezo: As Neves, 46 A (15613) A Capela. Telefóno ou fax: 981459006 / 981459371 Enderezo electrónico: correo@acapela. es Perfil do contratante: www.concellodacapela.es 11. Presentación das ofertas. Data límite de presentación de ofertas: vinte e seis (26 días naturais, contados dende o día seguinte ó da publicación do anuncio de licitación no BOP). Se o último día para a presentación de ofertas coincidise en domingo ou festivo trasladaráse ó seguinte día hábil. Documentación que hai que presentar: a sinalada na cláusula 12 do prego de cláusulas administrativas. (Para o sobre A: documentación simplificada). Lugar de presentación: Rexistro Xeral do concello da Capela en horas de 8 a 14 horas (de luns a venres). Entidade: Concello da Capela Enderezo: As Neves, 46 A, 15613 - A CAPELA Fax do Rexistro Xeral: 981 459371 12. Apertura das ofertas: celebrarase no lugar, data e hora que se sinale no perfil do contratante. A CAPELA, 5 de xaneiro de 2018. O alcalde Manuel Meizoso López
10/01/2018 | Administración LocalMunicipal
Cambre
Aprobación do padrón da taxa de venda ambulante na Feira do Temple do ano 2017

Por resolución do alcalde n.º 2385/2107 de data 28 de decembro de 2017, acordouse: Aprobar o padrón da taxa de venda ambulante da Feira do Temple correspondente ao ano 2017, no que constan 55 recibos por un importe de MIL CINCOCENTOS NOVENTA E UN EUROS E SESENTA E NOVE CÉNTIMOS (1.591,69 EUROS), que comeza polo posto número 1: Jorge Andre Sene Kharchouch Clerins, Manuela XXXXXXXXX, e remata polo posto número 82: Dylan Adrian Ould Sidi Poghosyan, Antonia Felisa Cler Moia XXXXXXXXX. Expoñer ao público todos os datos incorporados ao padrón que se aproba, mediante edicto que débese publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións da taxa de venda ambulante da Feira do Temple incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 4 de xaneiro de 2018. O alcalde Óscar A. García Patiño
10/01/2018 | Administración LocalMunicipal
San Sadurniño
Aprobación definitiva do Regulamento R-12 de acción social do persoal laboral

A N U N C I O APROBACIÓN DEFINITIVA DO REGULAMENTO R-12 DE ACCIÓN SOCIAL DO PERSOAL LABORAL O Pleno deste Concello, na sesión celebrada o día 11 de novembro de 2017, acordou aprobar provisionalmente o Regulamento R-12 de acción social do persoal laboral do Concello de San Sadurniño. Logo de expoñer ao público o devandito Regulamento, mediante publicación do anuncio no BOP n.º 220, do 20 de novembro de 2017, sen que se presentase ningunha reclamación ou alegación, procédese á publicación do texto íntegro do referido Regulamento R-12. REGULAMENTO DE ACCIÓN SOCIAL DO PERSOAL LABORAL DO CONCELLO DE SAN SADURNIÑO PRIMEIRO.–OBXECTO.1. O artigo 40 do I Convenio colectivo do persoal laboral do Concello de San Sadurniño regula a constitución dun Fondo social para o persoal laboral municipal.2. O obxecto deste regulamento é dar cumprimento ao dito artigo e definir as accións, contías e normas de xestión do Fondo social. SEGUNDO.–ÁMBITO PERSOAL. Poderá beneficiarse do Fondo social o persoal laboral do Concello abranguido no I Convenio colectivo, que estea en situación en activo na data de celebración do contrato coa entidade aseguradora que xestione o fondo. TERCEIRO.–CONTÍA DO FONDO.1. Segundo o recollido no I Convenio colectivo, o Fondo social terá unha contía total de 4.000,00 €. 2. Esta contía terá carácter anual, e poderá sufrir incrementos, no caso que a normativa de aplicación o permita. CUARTO.–CONCEPTOS SUBVENCIONABLES.1. O Fondo social destinarase á contratación dun seguro de saúde con cobertura ao persoal indicado no artigo segundo.2. O seguro conterá coberturas no ámbito da saúde, como poden ser, por exemplo, atención odontolóxica, indemnizacións por hospitalización ou asistencia médica especializada.3. O persoal laboral concertará, anualmente, cunha entidade especializada a contratación do seguro, pudendo modificarse as coberturas en cada contrato. QUINTO.–SOLICITUDES. As persoas incluídas no ámbito de aplicación do Fondo social que queiran beneficiarse do seguro, terán que solicitar directamente os servizos da compañía aseguradora, consonte as indicacións que esta ofreza a todo o persoal incluído. SEXTO.–PRAZO. O prazo de cobertura do seguro será dun ano, a contar dende a data da súa aplicabilidade. SÉTIMO.–MODIFICACIÓN DO REGULAMENTO.1. A asemblea do persoal laboral poderá modificar este regulamento, atendendo ás necesidades e intereses do colectivo, e no marco do I Convenio colectivo.2. A modificación do regulamento elevarase ao Pleno, para a súa aprobación definitiva. San Sadurniño, 8 de xaneiro de 2018. O alcalde Secundino García Casal
10/01/2018 | Administración LocalMunicipal
Touro
Información pública do proxecto de reparcelación do “Proxecto sectorial do parque empresarial de Touro”

A N U N C I O Pola Xunta xeral universal da sociedade Explotaciones Gallegas, S. L., en data 29 de setembro de 2017, aprobouse inicialmente o proxecto de reparcelación do “Proxecto sectorial do parque empresarial de Touro”, conforme ao establecido no artigo 121.3. a) da Lei 2/2016, do 10 de febreiro, do Solo de Galicia. Conforme ao establecido no artigo 106 da citada Lei 2/2016, exponse o proxecto de reparcelación do “Proxecto sectorial do parque empresarial de Touro” a información pública polo prazo dun mes, contado desde o día seguinte ao de publicación deste anuncio no Boletín Oficial da Provincia, ao obxecto de que se poidan presentar as alegacións e reclamacións que se estimen oportunas. O que se fai público aos efectos oportunos. Touro, 8 de xaneiro de 2018. O ALCALDE Asdo.: Ignacio Codesido Barreiro
10/01/2018 | Administración LocalMunicipal
Pontedeume
Delegación de funcións da Alcaldía-Presidencia do 3.1.2018 ao 5.1.2018

(Expediente 2018/G003/000001) Por medio de decreto número 1/2018, de 02 de xaneiro, resolveuse delegar a totalidade das funcións da alcaldía, segundo o seguinte: “Tendo prevista a miña ausencia durante o periodo comprendido entre o 03/01/2018 e o 05/01/2018, ambos os dous incluídos. En virtude do establecido no artigo 47 do Real Decreto 2568/1986, de 28 de noviembre, polo que se aproba o Reglamento de Organización, Funcionamento e Réxime Xurídico das Entidades Locais (ROF):, en estracto, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ …//. Conforme ao disposto nos artigos 47 e 44 do ROF e en virtude das atribucions que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 2º Tenente de Alcalde, D. José Simoes Couceiro nos seguintes termos: no periodo comprendido entre o 03/01/2018 e o 05/01/2018, designandoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. José Simoes Couceiro, Alcalde en funcións, en Pontedeume a 4 de xaneiro de 2018.
10/01/2018 | Administración LocalMunicipal
As Pontes de García Rodríguez
Secretaría
Anuncio de licitación do contrato da subministración dun vehículo todoterreo destinado á Policía Local do Concello das Pontes para o desempeño das súas funcións

a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) Número de expediente: 2017/C005/000003 2. Obxecto do contrato: Subministración dun vehículo todoterreo destinado á Policía Local do Concello das Pontes para o desempeño das súas funcións 3. Prazo de execución: cinco meses seguintes ao da sinatura do contrato a) Tramitación: ordinaria. b) Procedemento: aberto, con diversos criterios de adxudicación.5. Orzamento de licitación: 55 000 €, IVE incluído.5 bis. Valor estimado: 45 454, 55 €. 6. Garantía provisional: non se esixe.7. Garantía definitiva: 5% do importe de adxudicación, IVE excluído.8. Requisitos específicos do contratista: cláusulas 7 e 15 do prego. a) Lugar de presentación das ofertas: Rexistro Xeral do Concello das Pontes de García Rodríguez (parque municipal, s/n. CP: 15320); nas representacións diplomáticas u oficinas consulares de España no estranxeiro; nas oficinas en materia de rexistros ou en calquera outro que establezan as disposicións vixentes; nas oficinas de correos, segundo o disposto no prego. b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do último anuncio no BOP ou DOG. c) Presentarase en tres sobres pechados: - Sobre A, subtitulado “Documentación”: conterá a documentación, en formato electrónico (CD, pen drive.) con sinatura dixital, esixida na cláusula 8 do prego de cláusulas administrativas. - Sobre B, subtitulado “Criterios susceptibles dun xuízo de valoración. Oferta técnica”: presentarase, en formato dixital (CD, pen drive.) con sinatura electrónica, a documentación precisa para efectuar a valoración dos criterios que dependen dun xuízo de valor. - Sobre C, subtitulado “Criterios de valoración automática”: conterá a proposición axustada ao modelo que figura no prego de cláusulas administrativas, en formato electrónico (CD, pen drive.) con sinatura dixital.10. Información: www.contratacion@aspontes.org. Teléfono: 981453116. Dirección de Internet do perfil do contratante.http://www.contratosdegalicia. gal/resultado. jsp? N=180121 11. Gastos de anuncios: os gastos correspondentes aos anuncios da licitación serán por conta do adxudicatario.12. Outros gastos por conta do adxudicatario: toda clase de tributos que resulten de aplicación e licenzas tanto municipais, como provinciais, autonómicas e estatais. As Pontes de García Rodríguez, 05 de xaneiro de 2018 O concelleiro delegado de Réxime Interno e Recursos Humanos José Alén Álvarez
10/01/2018 | Administración LocalMunicipal
A Capela
Licitación da obra denominada “Mellora de camiños municipais: Fornelos, Os Carballás, Formariz e A Veiga”

ANUNCIO LICITACIÓN E CONTRATACIÓN DA OBRA “MELLORA DE CAMIÑOS MUNICIPAIS FORNELOS, CARBALLÁS, FORMARIZ E A VEIGA”. PLAN DE MELLORA DE CAMIÑOS MUNICIPAIS 2017-2018. AGADER 1. Entidade adxudicadora. a) Organismo: Concello da Capela. b) Dependencia que tramita o expediente: Secretaría.2. Obxecto do contrato. Descrición do obxecto: MELLORA DE CAMIÑOS MUNICIPAIS FORNELOS, CARBALLÁS, FORMARIZ E A VEIGA”. PLAN DE MELLORA DE CAMIÑOS MUNICIPAIS 2017-2018. AGADER. Tipo de contrato: obras. Prazo de execución: 4 meses.3. Tramitación, procedemento e forma de adxudicación. a) Tramitación: urxente. b) Procedemento: aberto, cun único criterio de adxudicación: factor prezo.4. Tipo de licitación. – Importe total co 21% do IVE engadido: 46.265,56 €. – Importe sen IVE: 38.236,00 €. – Importe correspondente ao 21% do IVE: 8.029,56 €. 5. Financiación e partida orzamentaria. Financiación: PLAN DE MELLORA DE CAMIÑOS MUNICIPAIS- XUNTA DE GALICIA - AGADER. Aplicación orzamentaria: 2018.1532.61900.6. Garantía definitiva: 5% do importe de adxudicación, excluído o IVE.7. Clasificación: non se esixe.8. Outros requisitos esixidos ó licitador: ver cláusula 12 do prego-tipo de cláusulas administrativas.9. Criterios de valoración. De acordo co establecido na cláusula 9 do prego-tipo de cláusulas administrativas, o contrato adxudicarase á empresa que presente a oferta económica máis vantaxosa consistente no prezo máis baixo, sen prexuízo do establecido no prego en relación coas ofertas con valores anormais ou desproporcionados.10. Obtención da documentación e información. Entidade: Concello da Capela Dependencia: Secretaría – intervención Enderezo: As Neves, 46 A (15613) A Capela. Telefóno ou fax: 981459006 / 981459371 Enderezo electrónico: correo@acapela. es Perfil do contratante: www.concellodacapela.es 11. Presentación das ofertas. Data límite de presentación de ofertas: trece (13 días naturais, contados dende o día seguinte ó da publicación do anuncio de licitación no BOP). Se o último día para a presentación de ofertas coincidise en domingo ou festivo trasladaráse ó seguinte día hábil. Documentación que hai que presentar: a sinalada na cláusula 12 do prego de cláusulas administrativas. (Para o sobre A: documentación simplificada). Lugar de presentación: Rexistro Xeral do concello da Capela en horas de 8 a 14 horas (de luns a venres) Entidade: Concello da Capela Enderezo: As Neves, 46 A, 15613 - A CAPELA Fax do Rexistro Xeral: 981 459371 12. Apertura das ofertas: celebrarase no lugar, data e hora que se sinale no perfil do contratante. A CAPELA, 5 de xaneiro de 2018. O alcalde Manuel Meizoso López
10/01/2018 | Administración LocalMunicipal
Arteixo
Contratación, Bens e Patrimonio
Mellora da intersección en Lañas

De acordo co establecido no art.109.2 da Lei 39/2015, que habilita ás Administracións Públicas a corrixir de oficio os erros nos seus actos, dase conta de que se detectou unha discordancia entre a data de finalización de presentación de ofertas no anuncio publicado no Boletín Oficial da Provincia (BOP), de data 18 de decembro de 2017 e o anuncio publicado na Plataforma de contratación do Sector Público (PLACE), relativo ao expediente de contratación da obra ”MELLORA DA INTERSECCIÓN EN LAÑAS”, considerando que e preciso harmonizar as datas de presentación de ofertas e en aras a favorecer a concorrencia no procedemento, Procédese á corrección e a súa publicación no BOP e na Plataforma de contratación do Sector Público (PLACE), fixando como prazo de presentación de ofertas para a licitación da obra ”MELLORA DA INTERSECCIÓN EN LAÑAS”, a que figura na Plataforma de contratación do Sector Público (PLACE), que é o día 25 de xaneiro de 2018. Arteixo, 08 de xaneiro de 2018 Asdo.: José Ramón Amado de la Fuente Concelleiro de Área de Obras e Servizos Municipais Por delegación, Decreto 1336/2015
10/01/2018 | Administración LocalMunicipal
A Capela
Licitación da obra denominada “Obras de accesibilidade e pavimentación en beirarrúa da travesía das Neves”

ANUNCIO LICITACIÓN E CONTRATACIÓN DA OBRA “OBRAS DE ACCESIBILIDADE E PAVIMENTACIÓN EN BEIRARRÚA NA TRAVESÍA DAS NEVES”. PAS ADICIONAL 1/2015 1. Entidade adxudicadora. a) Organismo: Concello da Capela. b) Dependencia que tramita o expediente: Secretaría.2. Obxecto do contrato. Descrición do obxecto: “OBRAS DE ACCESIBILIDADE E PAVIMENTACIÓN EN BEIRARRÚA NA TRAVESÍA DAS NEVES”. PAS ADICIONAL 1/2015. Tipo de contrato: obras. Prazo de execución: 1 mes.3. Tramitación, procedemento e forma de adxudicación. a) Tramitación: ordinaria. b) Procedemento: aberto, cun único criterio de adxudicación: factor prezo.4. Tipo de licitación. – Importe total co 21% do IVE engadido: 30.000 €. – Importe sen IVE: 24.793,39 €. – Importe correspondente ao 21% do IVE: 5.206,61 €. 5. Financiación e partida orzamentaria. Financiación: PAS ADICIONAL 1/2015 DA DEPUTACIÓN PROVINCIAL DA CORUÑA. Aplicación orzamentaria: 2018.1531.61900.6. Garantía definitiva: 5% do importe de adxudicación, excluído o IVE.7. Clasificación: non se esixe.8. Outros requisitos esixidos ó licitador: ver cláusula 12 do prego – tipo de cláusulas administrativas.9. Criterios de valoración. De acordo co establecido na cláusula 9 do prego-tipo de cláusulas administrativas, o contrato adxudicarase á empresa que presente a oferta económica máis vantaxosa consistente no prezo máis baixo, sen prexuízo do establecido no prego en relación coas ofertas con valores anormais ou desproporcionados.10. Obtención da documentación e información. Entidade: Concello da Capela Dependencia: Secretaría-Intervención Enderezo: As Neves, 46 A (15613) A Capela Telefóno ou fax: 981459006 / 981459371 Enderezo electrónico: correo@acapela. es Perfil do contratante: www.concellodacapela.es 11. Presentación das ofertas. Data límite de presentación de ofertas: vinte e seis (26 días naturais, contados dende o día seguinte ó da publicación do anuncio de licitación no BOP). Se o último día para a presentación de ofertas coincidise en domingo ou festivo trasladaráse ó seguinte día hábil. Documentación que hai que presentar: a sinalada na cláusula 12 do prego de cláusulas administrativas. (Para o sobre A: documentación simplificada). Lugar de presentación: Rexistro Xeral do concello da Capela en horas de 8 a 14 horas (de luns a venres) Entidade: Concello da Capela Enderezo: As Neves, 46 A, 15613 - A CAPELA Fax do Rexistro Xeral: 981 459371 12. Apertura das ofertas: celebrarase no lugar, data e hora que se sinale no perfil do contratante. A CAPELA, 5 de xaneiro de 2018. O alcalde Manuel Meizoso López
30/01/2018 | Administración LocalMunicipal
Vedra
Secretaría-Intervención
Anuncio aprobación proxectos POS + 2018

O Pleno da Corporación en sesión ordinaria celebrada o 15/12/2017 aprobou os proxectos das seguintes obras incluídas no Plan Provincial de Cooperación ás obras e servizos de competencia municipal (Plan único de Concellos) POS +2018 1.- Ampliación da rede de abastecemento en San Xián de Sales, Illobre, Marzán e San Pedro de Vilanova (Orzamento: 390.583,10 euros) 2.- Proxecto básico e de execución para renovación de céspede artificial dos campos de fútbol de O Coto e San Mamede (Orzamento: 273.018,99 euros) 3.- Proxecto básico e de execución para acondicionamento de espazo público en Fontao (Orzamento: 290.000,00) 4.- Proxecto básico e de execución para obradoiro compartido para a elaboración de productos agrícolas (Orzamento: 129.306,93) O que se fai público que os mesmos estarán expostos na Secretaría deste Concello durante o prazo de 15 días, aos efectos de poder ser examinados e posibles reclamacións. Vedra, 25 de xaneiro de 2018 O ALCALDE Asdo. Carlos Martínez Carrillo
30/01/2018 | Administración LocalMunicipal
Cee
Aprobación definitiva de padróns fiscais

Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio no mercado de abastos da Vila de CEE e dos postos do mercado dominical correspondentes ao exercicio de 2018, sometéronse a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 24 de xaneiro do 2018, resolución de aprobación definitiva dos padrons fiscais da taxa de: prestación do servicio no novo mercado de abastos da Vila de Cee e dos Postos do Mercado Dominical, correspondentes ao exercicio do 2018, polos importes de 17.748,48€ e 79.120,80€ respestivamente. CEE a 25 de xaneiro do 2018 O ALCALDE Ramón R. Vigo Sambade
30/01/2018 | Administración LocalMunicipal
Melide
Aprobación definitiva do límite de gasto non financeiro, orzamento 2018 e cadro de persoal do Concello de Melide

Aprobado inicialmente o límite do gasto non financeiro e o orzamento xeral do Concello de Melide para o exercicio 2018 na sesión plenaria do 19/12/2017, unha vez exposto ao público (BOP 240 de 20/12/2017), e non tendo a consideración de reclamacións as presentadas, faise público que os Estados que se integran no Orzamento Xeral a nivel de capítulos ascenden aos importes seguintes: O anexo de persoal desta Corporación, aprobada xunto co orzamento é a seguinte: Contra a aprobación definitiva, os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 29 de xaneiro de 2018 A alcaldesa Dalia García Couso
30/01/2018 | Administración LocalMunicipal
Arteixo
Secretaría Xeral
Prazos de inscrición nos concursos de Entroido do ano 2018

O Concello de Arteixo publica os prazos de inscrición que rexerán os concursos de Entroido do ano 2018, de conformidade ao aprobado na Xunta de Goberno Local, en sesión ordinaria do 5 de xaneiro de 2018. Prazos de inscrición Entrega de solicitudes no S M de Cultura e Festas ata as 14.00 h do día 2 de febreiro de 2018 ou no lugar e día alternativo que estableza a Organización. Entrega de solicitudes no S M de Cultura e Festas do 22 de xaneiro ao 2 de febreiro de 2018 antes das 14:00 h. Os impresos de inscrición e bases pódense consultar no Concello, S M de Cultura e Festas e na páxina web do Concello (www.arteixo.org). Ana Bello Vázquez Concelleira de cultura e festas Arteixo, 15 de xaneiro de 2018
30/01/2018 | Administración LocalMunicipal
San Sadurniño
Padrón SAF decembro 2017

A Xunta de Goberno Local deste Concello, en sesión celebrada o día 11 de xaneiro de 2018, acordou aprobar o padrón cobratorio correspondente á prestación do servizo de axuda no fogar a persoas dependentes do mes de decembro do exercicio 2017, que comprende un total de 41 recibos e ten un importe total de 4.076,21 euros, e á prestación do servizo de axuda no fogar de libre concorrencia do mes de decembro do exercicio 2017, que comprende un total de 6 recibos e ten un importe total de 153,60 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 22 de xaneiro de 2018. O ALCALDE, Secundino García Casal.
30/01/2018 | Administración LocalMunicipal
A Coruña
Servizo de Persoal
Anuncio nomeamento como persoal funcionario de carreira de 6 Oficiales e 1 Inspector da Policía Local

Por Resolucións da Concelleira delegada de Facenda e Administración, por delegación da Xunta de Goberno Local, de data 15 de xaneiro de 2018, resolveuse o seguiente: 1.- Nomear Oficial da Policía Local, funcionarios de carreira (Escala de Administración Especial. Subescala de Servizos Especiais. Clase: Escala básica, categoría Oficial, Grupo C1) deste Excmo. Concello ás seguintes persoas: · MURIEL REDREJO, RONALD ALEJANDRO ULRIKE MARIA (DNI 76579230V) · CIORDIA VELASCO, MARGARET JANE LORENA INMACULADA LOPEZ DE (DNI 44818666S) · ARCA LAMA, MARIA SALOME RUI ALBERTO (DNI 32824286C) · TRASMONTE ABIDA, CINZIA (DNI 32816135B) · CRUZADO RAMES, CAIFEN SANCHEZ (DNI 53165325C) · VERONICA BELEN EL HSISSEN PIEDEHIERRO (DNI 46901652Y) 2.- Nomear Inspector da Policía Local, funcionario de carreira, deste Excmo. Concello, á seguinte persoa: · JARES BATINAS, DEDICACION (32814903-K) 3.- Estes nomeamentos terán efectos económicos e administrativos desde a data en que tomen posesión da devandita praza, de acordo coa proposta formulada polo Tribunal Calificador convocado para o efecto. A Coruña, 25 de xaneiro de 2018. O Director de Economía, Facenda e Administración Eduardo Mera Rico
30/01/2018 | Administración LocalMunicipal
Cabanas
Aprobación padrón contribuíntes recollida lixo

Aprobado por Resolución desta Alcaldía de data 9 de xaneiro de 2018 o padrón de contribuíntes pola taxa de recollida de lixo correspondente ó exercicio de 2018, sométese a información pública na Secretaría do Concello polo prazo de quince días contados a partir da publicación do presente anuncio no BOP a efectos de exame e reclamacións. Cabanas, 15 de xaneiro de 2018. O Alcalde, Asdo.: Germán Castrillón Permuy.
30/01/2018 | Administración LocalMunicipal
Teo
Anuncio de licitación O-3/2018

En data 22 de xaneiro de 2018 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, con un único criterio de valoración (oferta económica), da obra denominada “ACONDICIONAMENTO E REPARACIÓN DE PAVILLÓN DEPORTIVO RAMALLOSA, TILOS E LOCALES DO XULGADO E POLICÍA LOCAL”, Expediente núm. O-3/18, incluída no Plan de Acción Social (PAS) Adiciocal 1/2015 e de acordo co seguinte cadro de características: 1.- Entidade adxudicadora: Concello de Teo 2.- Obxecto do contrato: ACONDICIONAMENTO E REPARACIÓN DE PAVILLÓN DEPORTIVO RAMALLOSA, TILOS E LOCALES DO XULGADO E POLICÍA LOCAL.3.- Expediente: O-3/2018 4.- Tramitación e procedemento de adxudicación: Tramitación ordinaria e procedemento aberto, con un único criterio de valoración (oferta económica). 4.- Orzamento: 57.797,59 € máis 12.137,49 € de IVE 5.- Valor estimado do contrato: 57.797,59 € 6.- Clasificación: non se esixe Clasificación a efectos de acreditación da solvencia: Grupo J subgrupo 1 categoría 1 e Grupo C Subgrupo 6 Categoría 1.7.- Garantía provisional: non se esixe 8.- Garantía definitiva: 5% do importe de adxudicación do contrato (IVE excluido) 9.- Importe máximo dos gastos de publicidade de licitación a conta do contratista: 900,00 € 10.- Prazo de execución: 3 meses 11.- Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.teo. gal) 12.- Presentación de proposicións: no Rexistro do Concello, durante o prazo de 26 días naturais, contados desde o seguinte ao da última publicación do anuncio no Boletín Oficial da Provincia ou no Diario Oficial de Galicia. Máis información na Secretaría Xeral do Concello de Teo, Travesía da Ramallosa 38 15883 - Teo - Teléfono: 981 815700, Fax: 981 809401 Teo, 22 de xaneiro de 2018 O alcalde, Rafael C. Sisto Edreira
30/01/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2018, primeira fase

A Excma. Deputación Provincial da Coruña, en sesión ordinaria celebrada o 26 de xaneiro de 2018 acordou a aprobación do PLAN DE CONSERVACION DE VIAS PROVINCIAIS 2018 PRIMEIRA FASE integrado polos proxectos que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 26 de xaneiro de 2018 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
30/01/2018 | Administración LocalMunicipal
Cariño
SAF decembro 2017

No Decreto da Alcaldía 21/2018, de data 16 de Xaneiro de 2018, aprobáronse os padróns fiscais de contribuíntes que deseguido se relacionan: - Prezo público pola prestación do servizo de axuda no fogar, correspondente ó mes de decembro de 2017. Prazo de ingreso: O prazo de ingreso en período voluntario será dende o día 16 de xaneiro de 2018 ata o 15 de marzo de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 16 de xaneiro de 2018 O Alcalde José Miguel Alonso Pumar
30/01/2018 | Administración LocalMunicipal
A Laracha
Aprobación definitiva do orzamento 2018

EDICTO Tendo quedado definitivamente aprobados o orzamento xeral e o cadro de persoal do Concello para o ano 2018, pola aprobación inicial polo Pleno da Corporación en sesión celebrada o día 4 de xaneiro de 2018, e polo transcurso dun período de exposición ó público de 15 días hábiles, en cumprimento do artigo 169.3 do Real Decreto Lexislativo 2/2004, polo que se aproba o Texto Refundido da Lei reguladora das Facendas Locais, faise público: Primeiro. –Que os Estados que se integran no orzamento xeral, tanto en gastos como en ingresos, a nivel de capítulos, ascenden ós importes que a continuación se expresan: Segundo. –Que o Cadro de Persoal comprensivo dos postos de traballo reservados a funcionarios e persoal laboral é o seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. A Laracha, 29 de xaneiro de 2017. O ALCALDE JOSÉ MANUEL LÓPEZ VARELA
30/01/2018 | Administración LocalMunicipal
Cariño
Piscina decembro 2017

No Decreto da Alcaldía 25/2018, de data 18 de Xaneiro de 2018, aprobáronse os padróns fiscais de contribuíntes que deseguido se relacionan: - Taxa pola prestación do servizo público das instalacións da piscina municipal de cariño, correspondente ó mes de decembro de 2017. Prazo de ingreso: O prazo de ingreso en período voluntario será dende o día 18 de xaneiro de 2018 ata o 17 de marzo de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 18 de xaneiro de 2018 O Alcalde José Miguel Alonso Pumar
30/01/2018 | Administración LocalMunicipal
Cariño
Postos mercado 1º trimestre 2018

No Decreto da Alcaldía 24/2018, de data 18 de Xaneiro de 2018, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de uso público e industriais na rúa e ambulantes, do primeiro trimestre do ano 2018. - Taxa por prestación de servizos no mercado municipal de Cariño, do primeiro trimestre do ano 2018. Prazo de ingreso: O prazo de ingreso en período voluntario será dende o día 1 de febreiro de 2018 ata o 31 de marzo de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 18 de xaneiro de 2018 O Alcalde José Miguel Alonso Pumar